b"\n_START_ARTICLE_\nCapella de la Verge del Roser de Tred\xc3\xb2s\n_START_SECTION_\nDescripci\xc3\xb3\n_START_PARAGRAPH_\nEs tracta d'un petit edifici situat al costat del pont de la Capella o d\xe2\x80\x99Era Cap\xc3\xa8la, de planta rectangular orientada d'est a oest, i sense absis. La paret de ponent d\xc3\xb3na directament a la roca de la muntanya, i t\xc3\xa9 un contrafort acabat amb espadanya cap al nord._NEWLINE_La porta d'acc\xc3\xa9s est\xc3\xa0 situada a la paret de llevant on tamb\xc3\xa9 hi ha un petit petit \xc3\xb2cul \xe2\x80\x94finestra circular\xe2\x80\x94 i, tot just traspassada l'entrada, hi ha encastada una base \xc3\xa0tica de columna capgirada, a manera de pica d'aigua bene\xc3\xafda. La coberta \xc3\xa9s de fusta a dues vessants. El m\xc3\xa9s destacat \xc3\xa9s el petit cloquer o campanaret, mass\xc3\xads, adossat al mur i acabat amb una mena de senzilla espadanya que cont\xc3\xa9 la campana. _NEWLINE_Al seu interior es conserva el retaule barroc de la Nostra Senyora del Roser, realitzat en fusta."